Drie ANC-raadslede geskietANC se logo op ‘n muur in Soweto, Johannesburg. Foto: Ben Sutherland/Flickr.com Drie ANC-raadslede van uMzimkhulu in KwaZulu-Natal sterk in die hospitaal aan ná ŉ skietvoorval waarin al drie mans gewond is. Mdumiseni Ntuli, die ANC se provinsiale woordvoerder, sê die drie mans was glo saam in ŉ winkel toe ŉ groep mans in ŉ BMW met pistole op hul losgebrand het die oomblik toe hulle uit die winkel gekom het. Die mans het daarna weggejaag. Ntuli sê die ANC-raadslede se toestand word deurentyd gemonitor en hulle sal afhangend van hulle herstel moontlik na ŉ ander hospitaal geskuif word. Hy kon nie bevestig of die drie lede teruggekeer het van ŉ raads- of komiteevergadering nie. Drie ander ANC-raadslede is vroeër vanjaar in dieselfde omgewing dood ná ŉ soortgelyke skietvoorval. Ntuli sê die saak word deur die polisie ondersoek. Niemand is nog in verband met die voorval in hegtenis geneem nie.